Ur manga berr (div levrenn  hepken!) eo A Lollypop or A Bullet. Savet eo diwar ur romant brudet e Bro Japan, bet troet gant an titl Sugar Candy Bullets Cant Pierce Anything. Tremen a ra an istor en ur bourg dilezet e Bro Japan, e-lech ma z eus ur greizenn nukleel, un toull-bach ha tout an traoù na fell ket da gêriz kaout. Hon harozez a zo er skolaj a fellout a ra dezhi labourat diouzhtu ha neo ket mont dober studioù. He breur a zo speredek kenañ met tremen a ra e amzer er gêr da lenn levrioù ha koustañ a ra ker de familh. Choant he deus mont da soudardez evit kaout archant raktal evitañ. Ur plach nevez a erru nhe chlasad. Ur plach torr-penn ha beg-bras a vez ordin o kontañ eo ur vari-vorgan deuet da studial mab-den. Roudoù drol a zo war he divchar hag evañ a ra kalz dour…  Merch ur chaner betbrudet eo. Hegaset eo hon harozez ganti, gant ar gevier a vez ordin o kontañ, met cheñch a raio ali pa verzo pegen trist eo he buhez ha buhez he zad…  Nouzon ket re penaos e troio an  traoù el levrenn a-zeu met kalzig a draoù a dremen dija el levrenn gentañ. Plijus eo lenn ur manga lusket ken fonus, ne chom ket da dortal, sklaer personelezhioù an tudennoù (met kevrinus memestra!) ha gant tresadennoù doare shojo met nint ket re lu. Un aergelch kontadenn drist a zo gant an istor, evel hini ar vorganezig…